105. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ της Φ411.4/10/359777/Σ.1378 της 17 Σεπτ./20 Οκτ.1998 (ΦΕΚ  Β΄1095) Σύστημα απονομής ειδικοτήτων-τοποθετήσεωνμεταθέσεων και αποσπάσεων των Στρατευμένων Οπλιτών Στρατού Ξηράς. Έχοντας υπόψη: α.Τις διατάξεις του Νόμ. 2292/95 «Οργάνωση και λειτουργία Υπουργείου Εθνικής Άμυνας, διοίκηση και έλεγχος των Ενόπλων Δυνάμεων και άλλες διατάξεις». β.Τις διατάξεις του Νόμ. 1763/88 «Στρατολογία των Ελλήνων», όπως αυτός τροποποιήθηκε με τον Νόμ. 2510/97. γ.Το γεγονός ότι απαιτείται για τη βελτίωση της επάνδρωσης των επιχειρησιακών Μονάδων του Στρατού Ξηράς, της ετοιμότητας και μαχητικής τους ικανότητας, αλλά και τη δίκαιη κατανομή των υποχρεώσεων των στρατευμένων όπως αυτές απορρέουν από το Σύνταγμα των Ελλήνων (Άρθρ. 4, παρ. 6) νέος καθορισμός του τρόπου εκπλήρωσης των στρατιωτικών τους υποχρεώσεων, αποφασίζουμε: 1.Όλοι οι εκπαιδευόμενοι του Στρατού Ξηράς κάθε Εκπαιδευτικής Σειράς Στρατευσίμων Οπλιτών (ΕΣΣΟ) μετά την εκπαίδευσή τους στα Κέντρα Εκπαίδευσης (ΚΕ) και τα Ειδικά Κέντρα εκπαίδευσης (ΕΚΕ) τοποθετούνται ανά 2μηνο ανάλογα με τα Όπλα-Σώματα (Ο-Σ), τις ανάγκες της Υπηρεσίας και το εδαφικό διαμέρισμα από το οποίο προέρχονται (εντοπιότητα), σε όλες τις Μονάδες β΄κύκλου εκπαιδεύσεως ανεξαρτήτως ΕΣΣΟ, ως εξής: α.Σε Μονάδες Θράκης-Νήσων Αν. Αιγαίου και Δωδεκανήσου όπου θα υπηρετούν επί 9 μήνες από παρουσιάσεώς τους στη Μονάδα. Στη συνέχεια θα μετατίθενται εκτός των περιοχών αυτών με βάση τα μόρια που συγκεντρώνουν, τις αιτήσεις μετάθεσής τους, τον τόπο διαμονής τους και τις ανάγκες επάνδρωσης των μονάδων. Σελ. 112,12 Τεύχος 1384 Σελ. 102 β.Σε Μονάδες Μακεδονίας-Ηπείρου και Θεσσαλίας όπου θα υπηρετούν επί 6 μήνες. Στη συνέχεια θα μετατίθενται σε Μονάδες Θράκης-Νήσων Αν. Αιγαίου-Δωδεκανήσου και μικρός αριθμός σε Μονάδες προκάλυψης  Ηπείρου-Μακεδονίας και στις Μονάδες υποστήριξης Μάχης και Διοικητικής Μέριμνας (ΔΜ)Εσωτερικού με βάση τα μόρια που συγκεντρώνουν, τις αιτήσεις μετάθεσής τους, τον τόπο διαμονής τους και τις ανάγκες επάνδρωσης των Μονάδων. γ.Οι Οπλίτες ειδικών Δυνάμεων, ΠυροβολικούΤεχνικού με ειδικότητες ΗΑWK, «με ειδικότητες MLRS (Τεχνικός Βοηθός Παρατηρητή-Χρήστης Η/Υ, Πυροβολητής, Τοπογράφος, Διαβιαστής, Οδηγός Βαρέως Οχήματος Πυρ/κών)» Τεθωρακισμένων με ειδικότητες χειριστές αρμάτων LEOPARD και Αεροπορίας Στρατού, θα τοποθετούνται και μετατίθενται στις αντίστοιχες Μονάδες  . Η μέσα σε «» φράση προστέθηκε με την παρ. 1, της  με  αριθ. Φ.411.4/56/651915  Σχ.   228/4-17 Φεβρ. 2000 (ΦΕΚ Β΄180), απόφ. Υπ. Εθν.Άμυνας. 2.Για τον υπολογισμό των μορίων της παρ. «1» κάθε στρατευμένου θα λαμβάνονται υπόψη η δυσκολία της Μονάδας που υπηρετεί, η οικογενειακή του κατάσταση και τα λοιπά κοινωνικά κριτήρια. Τα μόρια που θα συγκεντρώνει ο κάθε στρατευμένος θα κοινοποιούνται στη Μονάδα του,μαζί με τη διαταγή μεταθέσεως, για ενημέρωση. 36.Β.α.105 Στρατολογία 3.Μετά τη συμπλήρωση τριμήνου στη Μονάδα τοποθέτησης, οι στρατευμένοι θα υποβάλλουν μόνον οι ίδιοι εγγράφως αίτηση σε ειδικό έντυπο με δυνατότητα 3 επιλογών για μετάθεση σε περιοχές της προτίμησής τους μετά από σχετική ενημέρωση για το που εδρεύουν Μονάδες του αντιστοίχου Ο-Σ. Η αρμόδια διεύθυνση του Γενικού Επιτελείου Στρατού θα προβαίνει στις απαιτούμενες μεταθέσεις, με βάση τα μόρια της παρ. «2», τις ανάγκες της υπηρεσίας, την Α΄ή Β΄ειδικότητα και ανεξάρτητα του κύκλου εκπαιδεύσεως. 4.Σε όλως εξαιρετικές περιπτώσεις που αφορούν στην οικογενειακή κατάσταση ή άλλα σοβαρά προβλήματα, ο στρατευμένος μπορεί να υποβάλλει εγγράφως αίτηση για μετάθεσή του σε οποιοδήποτε χρόνο από την τοποθέτησή τους στην Μονάδα, ανάλογα με τη σοβαρότητα του προβλήματός του. Το αίτημα εξετάζεται από επιτροπή στην οποία προεδρεύει ανώτατος αξιωματικός του ΓΕΣ, που εισηγείται  με αιτιολογημένη έκθεση στον Β΄Υπαρχηγό του Γενικού Επιτελείου Στρατού, για έγκριση ή απόρριψη του αιτήματος. Η απόφαση κοινοποιείται στο ΥΕΘΑ. «Ειδικά οι οπλίτες που ήταν χρήστες ναρκωτικών ουσιών και αποδεδειγμένα έχουν ολοκληρώσει τον κύκλο απεξάρτησής τους σε εγκεκριμένο θεραπευτικό πρόγραμμα, τοποθετούνται μετά το πέρας της βασικής τους εκπαίδευσης σε μονάδες πλησίον του Θεραπευτικού Κέντρου-Κοινότητας απ’ όπου απεξαρτήθηκαν, εφόσον το ζητήσουν οι ίδιοι μετά την κατάταξή τους». Το μέσα σε «» εδάφιο, προστέθηκε με το άρθρ. 1 της με αριθ. Φ.400/146/11327/4-17 Μαίου 2000 (ΦΕΚ Β΄637), απόφ. Υπ. Εθνικής Άμυνας.  Σύμφωνα δε με το άρθρ. 2 της ίδιας ως άνω απόφασης ορίστηκε ότι: «1.Η υπαγωγή στην ανωτέρω ρύθμιση γίνεται ανεξάρτητα από τη διάρκεια θητείας των οπλιτών. 2.ΔιοικητικέςΕρμηνευτικές οδηγίες καθώς και λοιπές λεπτομέρειες για την εφαρμογή της απόφασης αυτής, εκδίδονται από τα Γενικά Επιτελεία των Κλάδων των Ενόπλων Δυνάμεων» 5.Οι υπόχρεοι 12μηνης θητείας θα υπηρετούν σε Μονάδες Θράκης - Νήσεων Αν. Αιγαίου-Δωδεκανήσου, επί 6 μήνες και στη συνέχεια θα μετατίθενται όπως και οι λοιποί στρατευμένοι. Οι τοποθετημένοι σε μονάδες Μακεδονίας και Ηπείρου θα μετατίθενται όπως και οι πλήρους θητείας. Οι υπόχρεοι θητείας 6 και 4 μηνών θα τοποθετούνται σε Μονάδες Θράκης-Νήσων-Μακεδονίας και Ηπεί-ρου και θα απολύονται από τις Μονάδες που τοποθετούνται. Οι υπόχρεοι θητείας 3μηνης διάρκειας παραμένουν στα Κέντρα Εκπαίδευσης Νεοσυλλέκτων (ΚΕΝ), από όπου και απολύονται. 6.Οι Οπλίτες Προεδρικής φρουράς – Μικτού Λόχου Αποδόσεως Τιμών (ΜΛΑΤ) μετατίθενται με τη συμπλήρωση 6μήνου από παρουσιάσεώς τους στην Μονάδα. Οι Οπλίτες Έρευνας-Πληροφορικής θα δύνανται να μετατίθενται με τη συμπλήρωση 6μήνου από της –παρουσιάσεώς τους στη Μονάδα, με τις διαδικασίες της παρ. «3». «Οι οπλίτες που προορίζονται για την ΕΥΠ, μετατίθενται ύστερα από 6/μηνη πραγματική υπηρεσία στις Μονάδες τους και μετά από πρόταση της ΕΥΠ και οι προοριζόμενοι για Λ/ΕΠΥΕΘΑ μετατίθενται μετά από 9μηνη πραγματική υπηρεσία στις Μονάδες και μετά από πρόταση του ΕΠΥΕΘΑ». Η μέσα σε «» φράση προστέθηκε με την παρ. 3 της με αριθ. Φ.411.4/56/651915 Σχ.228/4-17 Φεβρ. 2000 (ΦΕΚ Β΄180), απόφ. Υπ.  Εθν. Άμυνας. 7.Οι Οπλίτες Μηχανικού (ΜΧ) που τοποθετούνται εθελοντικά στο τάγμα Εκκαθάρισης Ναρκοπεδίων Ξηράς (ΤΕΝΞ) με την ειδικότητα του Ναρκαλιευτή, παραμένουν σε αυτό μέχρι απολύσεως. 8.Οι Οπλίτες που θα χαρακτηρίζονται Επίλεκτοι Αθλητές με βάση τα ισχύοντα, θα λαμβάνουν ειδικότητα που να μην απαιτεί ΕΚΕ, ώστε να διατίθενται αμέσως, μετά τη βασική εκπαίδευση και μέχρις απολύσεώς τους στο ΑΣΑΕΔ «στο ΛΣ/Γ΄ΣΣ εφόσον πρόκειται για επίλεκτους αθλητές της Βόρειας Ελλάδας ή εφόσον τα προπονητικά τους καθήκοντα το επιβάλλουν, πλησίον των φρουρών που εδρεύουν οι σύλλογοί τους» Η μέσα σε «» φράση προστέθηκε με την παρ. 2 της με αριθ. Φ.411.4/56/651915 Σχ.228/4-17 Φεβρ. 2000 (ΦΕΚ Β΄180), απόφ. Υπ. Εθν. Άμυνας. 9. Αποσπάσεις οπλιτών δεν επιτρέπονται παρά μόνον σε όλως εξαιρετικές περιπτώσεις για υπηρεσιακές ανάγκες. Οι αποσπάσεις αυτές δεν μπορεί να είναι συνολικής διάρκειας πέραν των 2 μηνών για κάθε στρατευμένο, πλην περιπτώσεων επιχειρησιακών αναγκών (Β΄ΣΣ-Ειδικά Τάγματα Προκαλύψεως (ΕΤΠ) κ.λπ) που θα κρίνει σχετικά το ΓΕΣ. 10.Το Γενικό Επιτελείο Στρατού ευθύνεται για την πιστή εφαρμογή της παρούσας. 11.Η από 17 Ιουν. 1994 Υπουργική απόφαση για το ίδιο θέμα,. παύει να ισχύει για το μέρος που αφορά στο Στρατό Ξηράς. 12.Η παρούσα να δημοσιευθεί στην Εφημερίδα της Κυβερνήσεως. Η ισχύς της παρούσας αρχίζει από την 98 Ε΄ΕΣΣΟ. (Μετά τη σελ. 112,12)  Σελ. 112,13 Τεύχος 1384 Σελ. 103 Στρατολογία 36.Β.α.105 